पाएं अपने शहर की ताज़ा ख़बरें और फ्री ई-पेपरडाउनलोड करें
रेलवे ने यात्री कम मिलने की वजह से लंबी दूरी की 3 महत्वपूर्ण ट्रेनों को कैंसिल कर दिया है। इसमें श्री गंगानगर कोटा झालावाड़ एक्सप्रेस, बीकानेर दिल्ली सराय रोहिल्ला और इंदौर वीकली एक्सप्रेस ट्रेन शामिल है। ऐसे में अब यात्रियों को जयपुर, कोटा एवं झालावाड़ के लिए रात में चलने वाली एक्सप्रेस ट्रेन 2 और रात में दिल्ली के लिए 3 मई के बाद नहीं मिलेगी। इंदौर के लिए कोई सीधी ट्रेन इस महीने नहीं मिलेगी।
सीनियर डीसीएम अनिल रैना ने बताया कि यह ट्रेन सप्ताह में 4 दिन कोटा और बाकी सप्ताह के बाकी दिन में झालावाड़ के लिए बीकानेर से रात करीब 11:00 बजे रवाना होती थी। वापसी में सुबह 4:45 बजे बीकानेर स्टेशन से श्रीगंगानगर के लिए चलती थी। ऐसे ही इंदौर वीकली एक्सप्रेस सप्ताह में 1 दिन रविवार को दोपहर 1:25 बजे बीकानेर से रवाना होती थी, जो अगले दिन सुबह 8:30 बजे इंदौर पहुंचती थी। रेलवे ने 30 मई तक के लिए ट्रेन को कैंसिल कर दिया है।
वहीं बीकानेर से रात 9:30 बजे चलने वाली दिल्ली सराय रोहिल्ला ट्रेन होगी 3 मई से आगामी आदेश तक के लिए कैंसिल कर दी है। ट्रेन रवानगी के अगले दिन सुबह 5:30 बजे सराय रोहिल्ला पहुंचती थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn